Majotas

Majotas () – Prancūzijos departamentas šiaurinėje Mozambiko sąsiaurio dalyje Indijos vandenyne, netoli Komorų. Kartu tai ir Afrikos sala, priklausanti Komorų salynui.

Ši sala – ginčytina teritorija, de facto administruojama Prancūzijos, tačiau Komorai ją oficialiai laiko ketvirtąja šalies provincija. Iki 2011 m. sala turėjo Prancūzijos užjūrio bendrijos statusą.

 Istorija 

Pirmieji salos gyventojai buvo austroneziečiai iš Malajų salyno, migravę čia I tūkst. viduryje. Vėliau į salą pradėjo vykti gyventojai (svahiliai) iš Indijos vandenyno pakrančių Rytų Afrikoje, atsinešdami islamišką kultūrą. Po to, kai svahilių prekybinius centrus sunaikino portugalai, XVI a. saloje įkurtas Mawuti sultonatas. 1832 m. vietos sultoną nuvertė Andriantsoly, pabėgėlis iš Madagaskaro Iboinos karalystės. Iš karto po to, 1833 m. salą užėmė gretimas Mwali sultonatas, o 1835 m. – Nzwani sultonatas. 1836 m. Mwuti atkūrė nepriklausomybę, tačiau jau 1841 m. sala tapo Prancūzijos protektoratu. Tai buvo pirmoji Prancūzijos teritorija Komorų salyne.

1975 m., vykstant referendumui dėl Komorų salų nepriklausomybės, Majoto gyventojai vieninteliai balsavo prieš Komorų atsiskyrimą nuo Prancūzijos, ir pasisakė už ryšių su Prancūzija išlaikymą. Iki šiol Komorai vis bando pareikšti teises į salą.

 Ekonomika 
2015 m. Majoto nominalus bendrasis vidaus produktas sudarė 2,25 milijardo eurų.http://appsso.eurostat.ec.europa.eu/nui/show.do?query=BOOKMARK_DS-513634_QID_7378EE6_UID_-3F171EB0&layout=TIME,C,X,0;GEO,L,Y,0;UNIT,L,Z,0;INDICATORS,C,Z,1;&zSelection=DS-513634INDICATORS,OBS_FLAG;DS-513634UNIT,MIO_EUR;&rankName1=UNIT_1_2_-1_2&rankName2=INDICATORS_1_2_-1_2&rankName3=TIME_1_0_0_0&rankName4=GEO_1_0_0_1&sortR=ASC_-1_FIRST&sortC=ASC_-1_FIRST&rStp=&cStp=&rDCh=&cDCh=&rDM=true&cDM=true&footnes=false&empty=false&wai=false&time_mode=ROLLING&time_most_recent=false&lang=EN&cfo=%23%23%23%2C%23%23%23.%23%23%23 Gross domestic product by NUTS 2 regions. Mayotte Majoto piniginis vienetas – euras. Departamento ekonomikoje dominuoja žemės ūkis ir žuvininkystė. Turizmo plėtra lėta dėl salos nuošalumo.http://www.iedom.fr/IMG/pdf/ne258_portrait_synthese_2013_mayotte_version_anglaise.pdf Mayotte's economy in 2013

 Žinomi sultonai 
 1700–1714 Aisa
 1714–1720 Monavo bint Mwinye
 1720–1727 Abu Bakr bin Omar
 1727–1752 Salim bin Abi Bakr
 1752–1790 Boina Kombo
 1790–1807 Salim
 1807–1817 Suhali bin Salim
 1817–1829 Mawana Amadi bin Boina Kombo
 1829 Moge Muku
 1829–1832 Boina Kombo bin Amadi
 1832–1833 Andriantsoly
 1835–1836 Umar (vietininkas qadis)
 1836–1841 Andriantsoly

 Galerija 

 Šaltiniai 

 Nuorodos 
 Turistinė informacija


Kategorija:Komorų administracinis suskirstymas
Kategorija:Komorų salos